Martin – enie Vlk dvakrát ročne organizuje celoslovenskú informačnú kampaň, ktorej súčasťou už tradične býva zbierka na záchranu prirodzených lesných porastov. Vyzbierané finančné prostriedky sa využijú na konkrétne aktivity smerujúce k zachovaniu posledných zvyškov lesov. Vlk odkupuje nádherné, len do malej miery ľudskou činnosťou ovplyvnené, lesné porasty a vyhlasovaním súkromných prírodných rezervácií chce zabezpečiť, aby svojbytnosť lesa nebola narúšaná nijakými zásahmi. Hlavne vďaka zbierkam už vznikli dve prvé súkromné prírodné rezervácie PR Vlčia (Čergovské pohorie) a PR Rysia (Strážovské vrchy).